Í dómi Héraðsdóms Reykjavíkur segir að maðurinn hafi játað sök en að hann teldi að eingöngu bæri að heimfæra háttsemi hans undir ákvæði barnaverndarlaga , en ekki almennra hegningarlaga . mbl.is / Þór Karlmaður hefur verið dæmdur til 30 daga skilorðsbundinnar fangelsisvistar fyrir brot gegn almennum hegningarlögum og barnalögum með því að hafa veist að dreng í íþróttahúsi og slegið hann í höfuðið með flötum lófa með þeim afleiðingum að drengurinn hlaut vægan roða og var aumur í hársverði . Atvik voru með þeim hætti að drengnum , sem var í íþróttaleik , hafði lent saman við leikmann úr öðru liði inni á vellinum á meðan á leik stóð . Maðurinn kom í kjölfarið inn á völlinn og sló drenginn í höfuðið . Í dómi Héraðsdóms Reykjavíkur segir að maðurinn hafi játað sök en að hann teldi að eingöngu bæri að heimfæra háttsemi hans undir ákvæði barnaverndarlaga , en ekki almennrahegningarlaga þar sem af framlögðu myndskeiði af atvikum mætti sjá að hann hefði einungis snert létt koll drengsins en ekki slegið hann . Dómurinn féllst ekki á það með ákærða . Maðurinn hefur sex sinnum gengist undir sektargerð lögreglustjóra frá árinu 2012 , í flestum tilvikum vegna umferðarlagabrota , en hefur ekki áður gerst brotlegur við almenn hegningarlög . „ Við ákvörðun refsingar er auk framangreinds litið til þess að ákærði játaði brot sitt skýlaust fyrir dómi en til refsiþyngingar að háttsemi ákærða var sérstaklega gróf í ljósi þess að hann veittist að barni sem var við íþróttaiðkun með jafningjum sínum . Þykir refsing ákærða hæfilega ákveðin fangelsi í 30 daga en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærði almennt skilorð . “